Božićna poslanica patrijarha Irineja
U poslanici se naglašava da je Božić praznik mira i ljubavi, praštanja i mirenja i pozivaju vernici da žive u duhu tih vrednosti.
Poglavar Srpske pravoslavne crkve, patrijarh Irinej, na Badnji dan je takodje osveštao novoizgrađeni hram Svetog Simeona Mirotočivog u Novom Beogradu i naložio badnjak. On je prethodno, u Patrijaršiji pročitao Božićnu poslanicu u kojoj naglašava da je Božić praznik mira i ljubavi, praštanja i mirenja i poziva vernike da žive u duhu tih vrednosti. " Patrijarh je ukazao na značaj materinstva, braka, porodice i radjanja dece i ocenio da je dete, kao plod ljubavi majke i oca, sažetak i vrhunac svih dobrota i lepota kojima je Bog obdario svoju tvorevinu". On je, medjutim, upozorio da se život bez ljubavi prema Bogu, ljubavi u braku, porodici, društvu i u ljudskim odnosima, svodi na "samoživost, telesnu pohotu i hedonizam, koji postaje vrhovna ljudska vrednost." Prema rečima patrijarha, stavljanje hedonizma na pijedestal božanstva postaje uzrok masovnog čedomorstva i njegovog ozakonjenja, nezapamćenog u istoriji čovečanstva. , zapitao se patrijarh u poslanici. Gospodin Irinej je takodje upozorio da savremena sredstava masovne komunikacije, pored dobara koje donose čovečanstvu, bivaju zloupotrebljena. Patrijarh se u poslanici osvrnuo na jednu aktuelnu temu - izveštaj o trgovini ljudskim organima na Kosovu. "", ističe patrijarh Irinej. On je naveo da je odnos mnogih "moćnika prema pravu srpskog naroda na Kosovu i Metohiji na život, slobodu i budućnost najteži primer nepoštovanja prava." Patrijarh Irinej će u ponoć služiti svetu arhijerejsku liturgiju u hramu svetog Save na Vračaru u Beogradu.